Държавен вестник, бр. 93, 2009 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  93
(4) Въз основа на комплексна преценка на 
констатациите по показателите за атестиране 
помощната атестационна комисия излага съо­
бражения за поставените конкретни оценки по 
всеки отделен критерий и мотивирано форму­
лира предложението си за комплексна оценка. 
Допълнителна проверка
Чл. 76. След запознаване с доклада на 
помощната атестационна комисия комисията 
по предложенията и атестирането може да 
върне преписката на помощната атестационна 
комисия за отстраняване на непълноти или да 
изслуша атестирания, както и по свой почин 
да събира всякаква допълнителна информация 
по показателите за атестиране.
Възможност за писмено възражение срещу ре­
зултатите от атестирането
Чл. 77. (1) Комисията по предложенията и 
атестирането предоставя на атестирания резул­
татите от атестирането преди внасянето им за 
обсъждане във Висшия съдебен съвет.
(2) Резултатите от атестирането се връчват 
на атестирания чрез съответния администра­
тивен ръководител по чл. 38, ал. 3 от Закона 
за съдебната власт.
(3) В 7-дневен срок от уведомяването атес­
тираният може да подаде до комисията за 
предложения и атестиране писмено възражение 
срещу резултатите от атестирането.
Разглеждане на писменото възражение на 
атестирания
Чл. 78. (1) Комисията по предложенията и 
атестирането се произнася с мотивирано стано­
вище по писменото възражение на атестирания 
в едномесечен срок от постъпването му.
(2) При необходимост комисията по пред­
ложенията и атестирането може да изиска 
допълнителна информация по показателите за 
атестиране, включително и да изслуша атести­
рания кандидат.
(3) На атестирания задължително се предос­
тавя възможност за изслушване, ако по реда на 
ал. 2 бъдат събрани нови данни за дейността 
му, с които той не е бил запознат. 
(4) Със становището си комисията по пред­
ложенията и атестирането може:
1. да остави възражението без уважение 
като неоснователно;
2. да уважи възражението изцяло или час­
тично, като промени констатациите и оценките 
по някои или всички критерии за атестиране 
или измени предложената комплексна оценка. 
Приключване на атестацията
Чл. 79. Дейността на комисията по пред­
ложенията и атестирането по атестиране на 
съдия, прокурор, следовател, административен 
ръководител и заместник на административен 
ръководител приключва с изготвяне на окон­
чателно предложение за комплексна оценка.
Компетентност на Висшия съдебен съвет
Чл. 80. (1) В 14-дневен срок от приключване 
на атестацията комисията по предложенията и 
атестирането внася за разглеждане във Висшия 
съдебен съвет резултатите от атестирането, пис­
меното възражение, ако има такова, станови­
щето си по него и окончателното предложение 
за комплексна оценка.
(2) Ако предложението на комисията по 
предложенията и атестирането е за отрицателна 
комплексна оценка, Висшият съдебен съвет 
задължително изслушва атестирания.
(3) В тези случаи атестираният се уведомява 
по подходящ начин най-малко 7 дни преди да­
тата на заседанието и му се предоставя възмож­
ност да представи писмени възражения срещу 
окончателното предложение на комисията по 
предложенията и атестирането за комплексна 
оценка.
(4) Висшият съдебен съвет се произнася по 
отрицателната атестация в срок не по-късно от 
един месец от изготвянето на окончателното 
предложение за комплексна оценка от комисия­
та по предложенията и атестирането, в рамките 
на който срок се провежда изслушването на 
атестирания и му се предоставя възможността 
за представяне на писмени обяснения.
(5) По искане на атестирания или по свой 
почин Висшият съдебен съвет може да изслуша 
и атестирани лица с положителна комплексна 
оценка.
(6) Висшият съдебен съвет с решение оп­
ределя комплексната оценка от атестацията, 
която не подлежи на самостоятелно обжалване.
(7) В решението по ал. 6 се посочва общият 
сбор от точките, които формират комплексната 
оценка.
(8) В решението по ал. 6 могат да се съдържат 
и препоръки към атестирания, изпълнението 
на които се отчита при следващо атестиране. 
(9) Резултатите от атестирането се обявяват 
на интернет страницата на Висшия съдебен 
съвет. 
Раздел ІІІ
Механизъм на оценяване
Етапи на оценяването
Чл. 81. Оценяването на квалификацията, 
достиженията и професионалната пригодност на 
съдия, прокурор, следовател, административен 
ръководител и заместник на администрати­
вен ръководител за периода на атестирането 
включва три етапа: 
1. словесни констатации относно показате­
лите по всеки от критериите за атестиране въз 
основа на установените факти и обстоятелства 
за дейността на атестирания;
2. цифрова оценка на всеки отделен крите­
рий за атестиране с конкретен брой точки въз 
основа на констатациите относно показателите 
по съответния критерий;